b'\n_START_ARTICLE_\nPortlandin maljakko\n_START_PARAGRAPH_\nPortlandin maljakko on Rooman valtakunnan aikainen kamee-koristeltu lasimaljakko. Maljakon valmistusajankohdaksi on ajoitettu 1-25 jaa, mutta jotkin tutkijat ovat esitt\xc3\xa4neet valmistuksen tapahtuneen jo ennen ajanlaskun alkua. Maljakko on tunnetuin roomalainen kamee-korsteltu esine ja useat lasin- ja posliinintekij\xc3\xa4t ovat k\xc3\xa4ytt\xc3\xa4neet sit\xc3\xa4 pohjana ja inspiraation l\xc3\xa4hteen\xc3\xa4 1700-luvulta l\xc3\xa4htien. Ensimm\xc3\xa4iset s\xc3\xa4ilyneet merkinn\xc3\xa4t maljakosta ovat vuosilta 1600-1601 ja vuodesta 1810 l\xc3\xa4htien sit\xc3\xa4 on s\xc3\xa4ilytetty British Museumissa Lontoossa. Museo hankki maljakon uonna 1945 ja se on n\xc3\xa4ytteill\xc3\xa4 huoneessa numero 70._NEWLINE_Maljakko on noin 25 cm korkea ja 56 cm ymp\xc3\xa4rysmitaltaan. Se on almistettu purppuran-sinisest\xc3\xa4 lasista ja se ymp\xc3\xa4rill\xc3\xa4 on yhten\xc3\xa4inen valkoinen kamee, joka muodostuu kahdesta erillisest\xc3\xa4 kuvasta, Kameessa on kuvattu yhteens\xc3\xa4 7 ihmishahmoa, suurikokoinen k\xc3\xa4\xc3\xa4rme ja kaksi sarvip\xc3\xa4ist\xc3\xa4 ja parrakasta p\xc3\xa4\xc3\xa4t\xc3\xa4, jotka on sijoitettu kahvojen alapuolelle kuvien vaihtumiskohtiin._NEWLINE_Maljakon pohja on sinivalkoinen kameelasilevy, Pohjassa on ihmisp\xc3\xa4\xc3\xa4, ja sen on  arveltu esitt\xc3\xa4v\xc3\xa4n jokok Parista tai Priamosta, koska hahmolla on p\xc3\xa4\xc3\xa4ss\xc3\xa4\xc3\xa4n fryygialaismyssy. Pohja ei kuitenkaan ole osa alkuper\xc3\xa4ist\xc3\xa4 maljakkoa ja se on ollut n\xc3\xa4ytteill\xc3\xa4 erikseen uodesta 1845 l\xc3\xa4htien. Pohja on mahdollisesti lis\xc3\xa4tty aiemmin tapahtuneen rikkotumisen tilalle. On my\xc3\xb6s pidetty mahdollisena, et\xc3\xa4t maljakko on alunperin ollut amfora ja se on vasta my\xc3\xb6hemmin muutettu tasapohjaiseksi maljakoksi. Pohja on ollut maljakossa ainakin vuodesta 1826 l\xc3\xa4htien.\n_START_SECTION_\nIkonografia\n_START_PARAGRAPH_\nMaljakon kuvien merkitys on ep\xc3\xa4selv\xc3\xa4 eik\xc3\xa4 yksik\xc3\xa4\xc3\xa4n useista esitetyist\xc3\xa4 teorioista ole pystynyt tarjoamaan yleisesti hyv\xc3\xa4ksytty\xc3\xa4 selityst\xc3\xa4. Teoriat jakaantuvat kahteen p\xc3\xa4\xc3\xa4ryhm\xc3\xa4\xc3\xa4n: mytologisiin ja historiallisiin. Historialliset tulkinnat keskittyv\xc3\xa4t keisari Augustukseen, h\xc3\xa4nen perheeseens\xc3\xa4 ja kilpailjoihinsa. Historialliset tulkinnat korostavat maljakon kalleutta ja laadukkuutta sek\xc3\xa4 sen jossain m\xc3\xa4\xc3\xa4rin et\xc3\xa4ist\xc3\xa4 uusklassista tyyli\xc3\xa4. jossa on yht\xc3\xa4l\xc3\xa4isyyksi\xc3\xa4 joihinkin keisariaikaisiin Augustusta ja h\xc3\xa4nen perheenj\xc3\xa4seni\xc3\xa4 esitt\xc3\xa4viin kamee-kaiverrettuihin korukiviin. Kuvien tulkinnoiksi on esitetty muun muassa meri-teemaa (johtuen merik\xc3\xa4\xc3\xa4rmeest\xc3\xa4) ja h\xc3\xa4\xc3\xa4teemaa, jolloin maljakko olisi voinut olla h\xc3\xa4\xc3\xa4lahja. Useat tutkijat (muun muassa Charles Towneley) ovat sit\xc3\xa4 mielt\xc3\xa4 hahmot eiv\xc3\xa4t mahdu yhteen ikonologiseen tulkintaan.'